recursal/SuperWikiNEXT-32B huggingface dataset:
**আনন্দমোহন সহায়** (১০ সেপ্টেম্বর ১৮৯৮ - ১৩ ফেব্রুয়ারি ১৯৯১) ছিলেন ভারতীয় স্বাধীনতা লীগের একজন কর্মী, যিনি পরবর্তীকালে ভারতীয় জাতীয় সেনাবাহিনীর সামরিক সচিব হন। তিনি সুভাষ চন্দ্র বসুর একজন রাজনৈতিক উপদেষ্টা এবং আজাদ হিন্দ সরকারের মন্ত্রীর পর্যায়ের সচিব ছিলেন।

জীবনী
-----

আনন্দমোহন সহায়ের জন্ম ১৮৯৭ খ্রিস্টাব্দের ১০ সেপ্টেম্বর  বেঙ্গল প্রেসিডেন্সির অধুনা বিহার রাজ্যের ভাগলপুর জেলার নাথনগরের পুরানী সরায় গ্রামে। পিতা লালমোহন সহায়। ১৯১৬ খ্রিস্টাব্দে টিএনজে কলেজিয়েট হাইস্কুলে ছাত্রাবস্থায় তার উচ্চারিত *বন্দে মাতরম্* ধ্বনির জন্য ইংরেজ শিক্ষক তাকে দণ্ড দেন। স্কুলের শিক্ষা শেষেই তিনি ঢাকার অনুশীলন সমিতির সঙ্গে সম্পর্ক গড়ে তোলেন। ১৯১৯ খ্রিস্টাব্দে জালিয়ানওয়ালাবাগ হত্যাকাণ্ড সংগঠিত হওয়ার পর ভারতের স্বাধীনতা সংগ্রামে সক্রিয় অংশ নিতে শুরু করেন। ১৯২০ খ্রিস্টাব্দে  মহাত্মা গান্ধীর পাটনা সফরের সময় তিনি ডাক্তারি পড়া ছেড়ে দিয়ে স্বাধীনতা আন্দোলনে স্বেচ্ছাসেবক হয়ে যান। ১৯২১ হতে ১৯২৩ খ্রিস্টাব্দ পর্যন্ত তিনি ড. রাজেন্দ্র প্রসাদের ব্যক্তিগত সচিব ছিলেন।  ইতিমধ্যে ১৯২২ খ্রিস্টাব্দে গয়াতে  দেশবন্ধু চিত্তরঞ্জন দাশের সভাপতিত্বে ভারতীয় জাতীয় কংগ্রেসের অধিবেশনে  সুভাষচন্দ্র বসুর ও চিত্তরঞ্জন দাশের সঙ্গে পরিচিত হন। ১৯২৭ খ্রিস্টাব্দে চিত্তরঞ্জন দাশের বোনঝি ( ঊর্মিলা দেবীর কন্যা) সতী সেনকে বিবাহ করেন এবং সস্ত্রীক দেশের স্বাধীনতার জন্য কাজ করতে জাপান রওয়ানা হন।  রাসবিহারী বসুর ঘনিষ্ঠ সহযোগী হন। জাপানের  কৌবেতে  ভারতীয় জাতীয় কংগ্রেসের শাখা চালু করেন। "ভয়েস অফ ইন্ডিয়া" নামে একটি মাসিক পত্রিকা প্রকাশসহ 'ইন্দো-জাপানিজ স্টুডেন্টস্ অ্যাসোসিয়েশন', 'ইন্দো-বোদ্ধিস্ট অ্যাসোসিয়েশন', ওরিয়েন্টাল কালচারাল লিগ' ইত্যাদি সংগঠন গড়ে তোলেন। পরবর্তীতে তার প্রথম কন্যা ভারতী আশা সহায় চৌধুরী, ভাই সত্যদেব সহায় এবং নিজে সুভাষচন্দ্র বসুর আজাদ হিন্দ ফৌজ তথা  আজাদ হিন্দ সরকারের সঙ্গে যুক্ত হন। তিনি আজাদ হিন্দ সরকারের মন্ত্রীর পর্যায়ের সচিব ছিলেন।  ১৯৫৭ সাল থেকে ১৯৬০ সাল পর্যন্ত তিনি থাইল্যান্ডে ভারতীয় রাষ্ট্রদূত ছিলেন। 
তার কন্যা লেফটেন্যান্ট ভারতী আশা সহায় চৌধুরী ১৯৪৫ খ্রিস্টাব্দে  সুভাষচন্দ্র বসুর  আজাদ হিন্দ বাহিনীর রাণী ঝাঁসি রেজিমেন্টের সদস্য ছিলেন।  আর এক কন্যা রিজিয়া সেন ছিলেন বিজয়া তিলকের মাতা।

মন্তব্য
-------

1. ↑  Provisional govt. of India  ওয়েব্যাক মেশিনে আর্কাইভকৃত আগস্ট ১৯, ২০০৬ তারিখে
2. 1 2  "बिसराए जा रहे आजाद हिन्द फौज के सेनानी आनंद मोहन सहाय की स्मृतियां, जीर्णोद्धार के लिए शिक्षा तक लगाई गुहार (ইংরাজীতে)"। সংগ্রহের তারিখ ২০২৪-০২-২৫।
3. ↑  Provisional govt. of India  ওয়েব্যাক মেশিনে আর্কাইভকৃত আগস্ট ১৯, ২০০৬ তারিখে
4. ↑  "Archived copy"। ২০১২-১১-২৫ তারিখে মূল থেকে আর্কাইভ করা। সংগ্রহের তারিখ ২০১২-১১-০৩।
5. ↑  "Lt. Bharati Asha Sahay Choudhry"। *Unsung Heroes Detail - Azadi Ka Amrit Mahotsav (75th Anniversary of Indian Independence)*। Government of India, Ministry of Culture। সংগ্রহের তারিখ ১০ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

তথ্যসূত্র
---------

* আনন্দ মোহন সহায় (1898–1991)
* সিঙ্গাপুর জাতীয় সংরক্ষণাগার  ওয়েব্যাক মেশিনে আর্কাইভকৃত ২ এপ্রিল ২০০৯ তারিখে ।
* মিঃ এএম সাহি টেল হিসাবে নেতাজির মৃত্যুর রিয়েল স্টোরি
**তৈছামা ঝর্ণা**(English: Twisama Jhorna) বাংলাদেশের খাগড়াছড়ি জেলার দীঘিনালার অবস্থিত। এটি খাগড়াছড়ি জেলার নতুন ঝর্ণাগুলোর মাঝে একটি, ঝর্ণাটি অনেক দুর্গম এলাকায় অবস্থিত।

অবস্থান
-------

এটি পার্বত্য খাগড়াছড়ি জেলার দীঘিনালা উপজেলার মেরুং ইউনিয়নের বিষ্ণু কাবারি ত্রিপুরা পাড়ায় অবস্থিত।এই ঝর্ণায় পৌঁছানোর জন্য খাগড়াছড়ি সদর থেকে সিএনজি অথবা মাহেন্দ্রা করে দীঘিনালা বাজার নামতে হবে এবং দীঘিনালা বাজার থেকে মেরুং ইউনিয়নের বিষ্ণু কাবারিপাড়ায় যেতে হবে | তৈছামা ঝর্ণা পৌঁছাতে সময় লাগে প্রায় ১ ঘন্টা এবং এই ঝর্ণায় পৌঁছাতে পাড়ি দিতে হবে অনেক দুর্গম পথ। পাড়ি দেয়ার সময় ছোট বড় পাহাড়, জুম ক্ষেত এবং পাথরের রাস্তা পরবে।

তথ্যসূত্র
---------

1. ↑  "খাগড়াছড়িতে দুই ঝর্ণার মোহনা দেখতে দর্শনার্থীদের ভিড়"। যুগান্তর। সংগ্রহের তারিখ জানুয়ারি ২৫, ২০২৩।
2. ↑  "দুই ঝরনার মিলন দেখবেন যেখানে"। জাগো নিউজ ২৪। সংগ্রহের তারিখ জানুয়ারি ২৫, ২০২৩।
3. ↑  "দুই ঝরনা মিলেছে যেখানে"। আজকের পত্রিকা। সংগ্রহের তারিখ জানুয়ারি ২৫, ২০২৩।
4. ↑  "পর্যটনের নতুন সম্ভাবনা দুই ঝরনা তৈছামা"। সাম্প্রতিক দেশকাল। সংগ্রহের তারিখ জানুয়ারি ২৫, ২০২৩।
5. ↑  "দুই ঝর্ণার মোহনা দেখতে খাগড়াছড়িতে দর্শনার্থীদের ভিড়"। শেরপুর টাইমস। ২৫ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০২৩।
**পার্সি মেসওয়াক** (বৈজ্ঞানিক নাম: ***Salvadora persica***) ([Arak**,** *Galenia asiatica***,** Meswak**,** Peelu**,** Pīlu**,** *Salvadora indica***, or** toothbrush tree**,** mustard tree**,** mustard bush] ত্রুটি: {{Lang-xx}}: text has italic markup (সাহায্য)), হচ্ছে *সালভাডোরা* গণের একটি প্রজাতি। পারসিকা শব্দ থেকে বোঝা যায় এর উপস্থিতি ছিল প্রাচীন পারস্যে। মধ্যপ্রাচ্য, আফ্রিকা ও ভারতের মরু অঞ্চলে এই প্রজাতির উদ্ভিদ দেখতে পাওয়া যায়। একে মোটামুটিভাবে মরু অঞ্চলের চিরহরিৎ এবং চরিত্রগতভাবে ঝুলে পড়া শাখার এই উদ্ভিদের বেঁচে থাকার জন্যে চাই পরোক্ষ জলের উপস্থিতি। লবণাক্ত মাটিতেও এটা বেশ সহজে জন্মে। একে দেখা যায় পাহাড়ের উপত্যকায়, বালির ভেতর, কখনো বা উঁইয়ের ঢিবির ওপরে।

এই গাছের কচি ডাল দিয়ে মেসওয়াক তৈরি হলেও শিকড় থেকে প্রস্তূত মেসওয়াকই ভাল। এর ভেতর সোডিয়াম, পটাশিয়াম, ক্যালসিয়ামসহ আছে দাঁত ও দাঁতের মাড়ির স্বাস্থ্যের জন্যে বিশেষ প্রয়োজনীয় ফ্লোরিন, যার পরিমাণ টুথপেস্টের দ্বিগুণ। অ্যান্টিব্যাক্টেটেরিয়াল ট্রাইক্লোসান ছাড়াও এতে আছে অ্যাস্ট্রিনজেন্ট যার কারণে রক্ত পড়া বন্ধ হয়। আরাকের ভেতরে থাকে খুব সূক্ষ্ম বালি যার জন্যে দাঁত ঝকঝকে পরিষ্কার হয়, অথচ এনামেল নষ্ট হয় না। চা, কফি আর ধূমপান করে যাদের দাঁত রং ধরে শ্রীহীন হয়ে পড়েছে তাদের জন্যে এটা খুব ভাল। নিয়মিত ব্যবহার করলে ওরাল ক্যান্সার হবার সম্ভাবনাও লোপ পায়।

শুধু মেসওয়াক হিসাবে নয়, এ গাছের আরো অনেক গুণ আছে যা সাধারণ্যে প্রচলিত নয়। এই গাছ রোপণ করে শস্যক্ষেত্রে উড়ে আসা বালি আটকানো হয়। এর ঝাল-মিষ্টি ফল থেকে তৈরি হয় অদ্ভুত পানীয়, আঠা থেকে তৈরি হয় ওষুধ আর রঙ-বার্নিশ। প্রাণীদের জন্যে খুব উপাদেয়, এর রসালো পাতা খেলে গাভীর দুধের পরিমাণ বেড়ে যায়। গাছের কাণ্ড থেকে পাওয়া যায় কয়লা। কাঠ কখনো ঘুনে ধরে না।

তথ্যসূত্র
---------

1. ↑  "Salvadora persica"। World Agroforestry Centre। ২০০৮-০৬-২১ তারিখে মূল থেকে আর্কাইভ করা। সংগ্রহের তারিখ ২০০৯-০২-১৬।
2. ↑  "Salvadora persica"। Food and Agriculture Organization of the United Nations। ২০১৯-০১-০৮ তারিখে মূল থেকে আর্কাইভ করা। সংগ্রহের তারিখ ২০০৯-০২-১৬।

বহিঃসংযোগ
---------


উইকিমিডিয়া কমন্সে **পার্সি মেসওয়াক** সংক্রান্ত মিডিয়া রয়েছে।

* Salvadora persica  ওয়েব্যাক মেশিনে আর্কাইভকৃত ৮ জানুয়ারি ২০১৯ তারিখে at the *Food and Agriculture Organization of the United Nations*
* Salvadora persica at the *World Agroforestry Centre*
* *Salvadora persica* তে পশ্চিম আফ্রিকান উদ্ভিদ - একটি ছবির নির্দেশিকা।
এই নিবন্ধটি রসায়নে ব্যবহৃত পরিভাষা সম্পর্কে। লবণের রাসায়নিক গঠনের জন্য সোডিয়াম ক্লোরাইড দেখুন। লবণ সম্পর্কিত আরো তথ্যের জন্য জন্য লবণ (খাদ্য) দেখুন।
কপার (II) সালফেটর লবণ (খনিজ চালকান্থাইট হিসাবে)
রসায়নে, **লবণ** হলো একটি আয়নিক যৌগ যা অম্ল ও ক্ষারকের মধ্যে সংঘটিত প্রশমন বিক্রিয়ার মাধ্যমে উৎপন্ন হয়। অথবা, কোনো এসিডের প্রতিস্থাপনীয় হাইড্রোজেন পরমাণু কোনো
ধাতু বা ধাতুর ন্যায় ক্রিয়াশীল মূলক দ্বারা আংশিক বা সম্পূর্ণরূপে প্রতিষ্ঠাপিত হয়ে নতুন যে যৌগ গঠন করে তাকে "'লবণ"' বলে। 
লবণ সমান সংখ্যক ক্যাটায়ন (ধনাত্মক আধানযুক্ত আয়ন) ও অ্যানায়ন (ঋণাত্মক আধানযুক্ত আয়ন) দ্বারা গঠিত হয়। যার ফলে এটি আধান নিরপেক্ষ হয়। আয়নসমূহের উপাদান অজৈব হতে পারে, যেমন ক্লোরাইড (Cl−) আবার জৈব হতে পারে, যেমন এসেটেট (CH3CO2-); এবং এক অণুবিশিষ্ট হতে পারে, যেমন ফ্লোরাইড (F−), অথবা হতে পারে বহু অণুবিশিষ্ট, যেমন সালফেট (SO42−)।

সাধারণত, পানিতে অদ্রবণীয় লবণ আদর্শ তাপমাত্রা ও চাপে কঠিন থাকে। 

কিছু লবণ আছে সাধারণত পানিতে দ্রবীভূত হয় না। যেমন- সিলভার সালফেট(AgSO4),সিলভার ক্লোরাইড(AgCl)

শ্রেণী
------

### স্বাদ

### গন্ধ

### দ্রবণীয়

ক্ষার ধাতু (Li,Na,K,Rb) ব্যতীত অন্যানা ধাতু সমূহের কার্বনেট লবণ পানিতে অদ্রবণীয়। যেমন- ক্যালসিয়াম কার্বনেট।

তড়িৎ পরিবাহিতা
---------------

রাসায়নিক যৌগ
-------------

একটি লবণের নাম শুরু হয় ক্যাটায়ন দ্বারা (যেমন, সোডিয়াম বা অ্যামোনিয়াম) এবং তারপর থাকে অ্যানায়নের নাম (যেমন, ক্লোরাইড বা এসেটেট)। লবণকে প্রায়ই তার ক্যাটায়নের নাম দ্বারা (যেমন, সোডিয়াম লবণ বা অ্যামোনিয়াম লবণ) অথবা অ্যানায়নের নাম দ্বারা (যেমন, ক্লোরাইড লবণ বা এসেটেট লবণ) ডাকা হয়।

সাধারণ লবণ গঠনকারী ক্যাটায়ন হলো:

* অ্যামোনিয়াম NH4+
* ক্যালসিয়াম Ca2+
* লৌহ Fe2+ and Fe3+
* ম্যাগনেসিয়াম Mg2+
* পটাশিয়াম K+
* পিরিডিনিয়াম C5H5NH+
* কোয়াটারনারি অ্যামোনিয়াম NR4+
* সোডিয়াম Na+

সাধারণ লবণ গঠনকারী অ্যানায়ন হলো:

* এসেটেট CH3COO− (অ্যাসিটিক এসিড)
* কার্বনেট CO32− (কার্বনিক এসিড)
* ক্লোরাইড Cl− (হাইড্রোক্লোরিক এসিড)
* সাইট্রেট HOC(COO−)(CH2COO−)2 (সাইট্রিক এসিড)
* সায়ানাইড C≡N− (হাইড্রোজেন সায়ানাইড)
* ফ্লোরাইড F− (হাইড্রোফ্লোরিক এসিড)
* নাইট্রেট NO3− (নাইট্রিক এসিড)
* নাট্রাইট NO2− (নাইট্রাস এসিড)
* ফসফেট PO43− (ফসফরিক এসিড)
* সালফেট SO42− (সালফিউরিক এসিড)

গঠন
---

কঠিন লেড(II) সালফেট(PbSO4)
যাদের মধ্যে একটি রাসায়নিক বিক্রিয়া দ্বারা লবণ গঠিত হয়:

* একটি ক্ষারক এবং একটি অম্ল, যেমন, NH3 + HCl → NH4Cl
* একটি ধাতু এবং একটি অম্ল, যেমন, Mg + H2SO4 → MgSO4 + H2
* একটি ধাতু এবং একটি অধাতু, যেমন, Ca + Cl2 → CaCl2
* একটি ক্ষারক এবং একটি অম্ল অ্যানহাইড্রাইড, যেমন, 2 NaOH + Cl2O → 2 NaClO + H2O
* একটি অম্ল এবং একটি ক্ষারক অ্যানহাইড্রাইড, যেমন, 2 HNO3 + Na2O → 2 NaNO3 + H2O
* লবণের মেটাথেসিস বিক্রিয়ায় যেখানে দুটি ভিন্ন লবণ পানিতে মিশে যায়, তাদের আয়নগুলো পুনরায় একত্রিত হয় এবং নতুন লবণ অদ্রবণীয় এবং অবক্ষয় হয়। যেমন:
Pb(NO3)2 + Na2SO4 → PbSO4↓ + 2 NaNO3

তথ্যসূত্র
---------

* Mark Kurlansky (2002). *Salt: A World History*. Walker Publishing Company. আইএসবিএন ০-১৪-২০০১৬১-৯.
**হাজারিবাগ টাউন রেলওয়ে স্টেশন** (স্টেশন কোড HZBN) ঝাড়খণ্ড রাজ্যের হাজারিবাগ শহরে পরিষেবা দেয়। এটি ধানবাদ বিভাগের পূর্ব মধ্য রেলওয়ের অন্তর্গত এবং এটি ঝাড়খণ্ড রাজ্যের হাজারিবাগ জেলার কুমহার টোলির NH100-এ অবস্থিত।

ভূগোল
-----

ইতিহাস
------

এই লাইনটি অটল বিহারী বাজপেয়ীর শাসনামলে ১৯৯৯ সালের রেল বাজেটে ঘোষণা করা হয়েছিল। ১৬ বছর পর, ২০ ফেব্রুয়ারি ২০১৫ তারিখে এই স্বপ্ন পূরণ হয়। ঝাড়খণ্ডের রাজ্যপাল সৈয়দ আহমেদ, মুখ্যমন্ত্রী রঘুবর দাস, কেন্দ্রীয় রেলমন্ত্রী সুরেশ প্রভু, কেন্দ্রীয় রেল প্রতিমন্ত্রী মনোজ সিনহা, কেন্দ্রীয় অর্থ প্রতিমন্ত্রী এবং হাজারীবাগের সাংসদ জয়ন্ত সিনহা সহ প্রধানমন্ত্রী নরেন্দ্র মোদি এটির উদ্বোধন করেছিলেন।   ৭ ডিসেম্বর ২০১৬-এ মুখ্যমন্ত্রী রঘুবর দাসের উপস্থিতিতে রেলমন্ত্রী সুরেশ প্রভুর দ্বারা ৫৭ কিমি দীর্ঘ হাজারীবাগ-বরকাকানা অংশটি যাত্রীবাহী ট্রেনের জন্য খুলে দেওয়া হয়েছিল।  এর সাথে এখন  কোডারমা-হাজারীবাগ-রাঁচি রেল প্রকল্পের ১৩৭ কিমি অংশ বারকাকানা পর্যন্ত কাজ করছে এবং মাত্র 66 কিমি দীর্ঘ বারকাকানা-রাঁচি অংশটি অসম্পূর্ণ থেকে গেছে যা ২০২০ সালের শেষের দিকে শেষ হবে বলে আশা করা হচ্ছে।

প্রকল্পের খরচ
-------------

কোডারমা-হাজারীবাগ-বরকাকানা-রাঁচি (মোট দৈর্ঘ্য 200 কিলোমিটার) এর মধ্যে পুরো প্রসারণের জন্য প্রকল্পটির আনুমানিক ব্যয় INR 3,000 কোটি টাকা। হাজারীবাগ থেকে কোডারমা পর্যন্ত 79.7 কিলোমিটার দূরত্বের রেলপথের জন্য INR 936 কোটি টাকা খরচ হয়েছে।  1999 সালে প্রকল্পের সূচনার সময়, আনুমানিক ব্যয় ছিল প্রায় 332 কোটি টাকা, তবে সময়ের সাথে সাথে, ব্যয়টি প্রায় INR 936 কোটিতে উন্নীত হয়েছে।

ভবিষ্যৎ পরিকল্পনা
-----------------

হাজারীবাগ টাউন রেলওয়ে স্টেশন কোডেরমা বারকাকানা সেকশনের একটি গুরুত্বপূর্ণ রেলওয়ে স্টেশন। বরকাকানা-রাঁচি সেকশনের জন্য প্রকল্প সমাপ্তির সময়সীমা মার্চ 2018 নির্ধারণ করা হয়েছে। মাওবাদী প্রভাবিত রামগড় জেলায় নিরাপত্তা উদ্বেগের মধ্যে প্রকল্পটি 24 ঘন্টা নিরাপত্তা প্রদান করা হয়েছে। এছাড়াও হাজারীবাগ টাউন থেকে বন্দগ পর্যন্ত রেলওয়ে কয়লা সাইডিং লাইন নির্মাণ করা হয়েছে।

তথ্যসূত্র
---------

1. ↑  "Hazaribagh Town railway station opens"। ২০ ফেব্রুয়ারি ২০১৫। সংগ্রহের তারিখ ২১ ফেব্রুয়ারি ২০১৫।
2. ↑  "Hazaribagh-Barkakana railway line opened for traffic"। *Business Standard India*। Press Trust of India। ৭ ডিসেম্বর ২০১৬।
3. ↑  "Modi to flag off Hazaribagh–Koderma Passenger Train from Hazaribagh Station on Feb 20"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।
4. ↑  "PM TO INAUGURATE KODERMA–HAZARIBAGH RAIL LINE TODAY"। সংগ্রহের তারিখ ১১ মার্চ ২০১৫।

বহিঃসংযোগ
---------

* Hazaribagh Town railway station at the India Rail Info
* Rail construction on track amid security
**সেরেসো ওসাকা** (ইংরেজি: Cerezo Osaka, জাপানি: セレッソ大阪) হচ্ছে ওসাকা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৫৭ সালে *ইয়ানমার ডিজেল স্পোর্টস ক্লাব* নামে প্রতিষ্ঠিত হয়েছে। সেরেসো ওসাকা তাদের সকল হোম ম্যাচ ওসাকার ইয়ানমার স্টেডিয়াম নাগাইে আয়োজন করে থাকে; যার ধারণক্ষমতা হচ্ছে ৪৭,৮৫৩। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় লেভির কুলপি এবং সভাপতির দায়িত্ব পালন করছেন হিরোয়াকি মোরিশিমা। জাপানি মধ্যমাঠের খেলোয়াড় হিরোশি কিয়োতাকে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সেরেসো ওসাকা এপর্যন্ত ১৪টি শিরোপা জয়লাভ করেছে; যার মধ্যে ৪টি জাপান সকার লিগ, ১টি জাপান ফুটবল লিগ এবং ১টি জাপানি সুপার কাপ শিরোপা রয়েছে। জুন-হিউন কিম, ইয়ুসুকে মারুহাশি, হিরোয়াকি মোরিশিমা, আকিনোরি নিশিজাওয়া এবং ইয়োইচিরো কাকিতানির মতো খেলোয়াড়গণ সেরেসো ওসাকার জার্সি গায়ে মাঠ কাঁপিয়েছেন।

তথ্যসূত্র
---------

1. ↑  "STADIUMS"। *Cerezo OSAKA*। ১৯ মে ২০১৭। সংগ্রহের তারিখ ১০ মে ২০২১।
2. ↑  "Cerezo Osaka｜Sports｜About YANMAR｜YANMAR"। *YANMAR*। সংগ্রহের তারিখ ১০ মে ২০২১।
3. ↑  "Players and Staff"। *Cerezo OSAKA*। ১৯ মে ২০১৭। সংগ্রহের তারিখ ১০ মে ২০২১।
4. ↑  "Football: Cerezo Osaka reappoint Brazilian manager Levir Culpi"। *Kyodo News+*। ২০ ডিসেম্বর ২০২০। সংগ্রহের তারিখ ১০ মে ২০২১।
5. ↑  "সেরেসো ওসাকা"। *ট্রান্সফারমার্কেট*। সংগ্রহের তারিখ ৮ মে ২০২১।
6. ↑  "Players and Staff"। *Cerezo OSAKA*। ১৯ মে ২০১৭। সংগ্রহের তারিখ ১০ মে ২০২১।

বহিঃসংযোগ
---------

* দাপ্তরিক ওয়েবসাইট (ইংরেজি)
**বেহুলা লাচারি** বাংলাদেশ একটি জনপ্রিয় পালা। এটি ‘বেইলা নাচানি, বেইলা সতী, বেইলা সুন্দরী, বেইলা-লক্ষিন্দর, প্রভৃতি নামে পরিবেশিত হয়ে থাকে। বেহুলা, মনসা, সনেকা, নরেকা, দাসী ইত্যাদি চরিত্রে পুরুষরা নারী সেজে সংলাপ ও নৃত্যগীতে অংশ নিয়ে থাকে।

বিষয়
-----

বেহুলা লাচারিতে শিব ও পার্বতীর কৈলাশ গমন, মনসা পদ্মাদেবীর জন্ম ইতিহাস, চাঁদ সওদাগরের নিকট মনসার পূজা দাবি, চাঁদ সওদাগর মনসাকে পূজা না দেওয়ায় তার ছয় পুত্রকে কালীদহ সাগরে ডুবিয়ে মারা, বেহুলা ও লক্ষিন্দরের জন্মের ইতিবৃত্ত, প্রেম ও বিয়ে, শাতালি পর্বতে লোহার বাসর ঘরে মনসার নির্দেশে কালনাগ কর্তৃক লক্ষিন্দরের দংশন, কলার ভেলায় ভেসে মরা পতিসহ বেহুলার দেবপুরীর উদ্দেশ্যে যাত্রা, দেবসভায় বেহুলার আকুল আকুতি ও নৃত্য পরিবেশনের মাধ্যমে দেবতাদের মন সস্তুষ্টি করায় লক্ষিন্দরের পুনজীবন লাভ, তার ছয় ভাইয়ের পুনজীবন লাভ, বেহুলার অনুরোধে চাঁদ সওদাগরকে দিয়ে মনসাকে পুর্জা দেওয়ার প্রতিশ্রুতি ইত্যাদি বিষয় কখনো কাহিনী আকারে, কখনো নৃত্যগীত প্রধান হয়ে বেহুলা লাচারীতে স্থান পেয়েছে।

পরিবেশনা
--------

শাওইনা ডালা বেহুলা লাচারির শ্রাবণ সংক্রান্তির একটি পরিবেশনা বঙ্গাব্দের শ্রাবণ মাসকে গ্রামাঞ্চলে শাওন মাস বলে। শ্রাবণ সংক্রান্তিতে (শ্রাবণ মাসে শেষ দিন) প্রতিবছর বেহুলা লাচারির দলগুলো আলাদাভাবে বড় ধরনের নৌকায় আরোহণ করে নৃত্যগীত করতে করতে নদীর স্রোতের অনুকুলে নৌকা ভাসিয়ে দেয় "যাকে শাওইনা ডালা" নামে অভিহিত করা হয়। কোনো কোনো অঞ্চলে শাওইনা ডালাকে বেহুলার ভাষান’ বলা হয়ে থাকে। দলের ওস্তাদ কিছু দুর পরপর সাতটি ঘাটে নৌকা ভিড়িয়ে সর্পদেবী মনসা (পদ্মাদেবী ও শিব মহাদেবসহ দেব-দেবীর উদ্দেশ্যে পূজা দেয় এবং তাদের জন্য ছোট ছোট কলার ভেলায় ভোগ সামগ্রী দিয়ে তা নদীতে ভাসিয়ে দেয়।

এর পর পুর্বে থেকে মানত করা নিদিষ্ট বাড়ির আঙ্গিনায় বেহুলার লাচারি পালার শেষের একটি বা দুটি দৃশ্য পরিবেশনা করে থাকে। বিশেষ করে লোহার বাসর ঘরে মানসার নির্দেশে কালনাগ কর্তৃক লক্ষিন্দরকে দংশন ও জীয়ত্তকরণ পর্যন্ত পালাটি পরিবেশিত হয়। অতপর তারা নৌকাযোগে গন্তেব্যে ফিরে আসে। এদিন প্রতিটি ওস্তাদ, ওঝা বা কবিরাজ সাপের বিষ নামানোর মন্ত্র ও ঝালাই করে থাকেন।

টাঙ্গাইল জেলার যমুনা, ঝিনাই, ধলেশ্বরী, বৈরান, বংশী, ফটিকজানী ও লৌহজং নদীতে প্রতিবছর শাওইনা ডালা অনুষ্ঠিত হয়ে থাকে।

তথ্যসূত্র
---------

1. ↑  "টাঙ্গাইলে শ্রাবণ সংক্রান্তি ১৪২৩ অনুষ্ঠিত"। *উত্তরাধিকার ৭১ নিউজ : মুক্তিযুদ্ধের চেতনায় বাংলাদেশ গড়ার প্রত্যয়*। সংগ্রহের তারিখ ২০২৪-০২-১২।
[]

বিজ্ঞান, প্রযুক্তি, প্রকৌশল এবং গণিত (STEM) এমন একটি শব্দ যা সামগ্রিকভাবে বিজ্ঞান, প্রযুক্তি, প্রকৌশল এবং গণিতের স্বতন্ত্র কিন্তু পরস্পর সম্পর্কযুক্ত প্রযুক্তিগত শাখাগুলিকে একত্রিত করতে ব্যবহৃত হয়। এটি সাধারণত শিক্ষানীতি বা বিদ্যালয় পাঠ্যক্রম পছন্দের প্রসঙ্গে ব্যবহৃত হয়। কর্মশক্তি উন্নয়ন, জাতীয় নিরাপত্তা উদ্বেগ (এক্ষেত্রে STEM প্রশিক্ষিত নাগরিকের ঘাটতি কার্যকারিতা হ্রাস করতে পারে) এবং অভিবাসন নীতি সহ বিদেশী ছাত্র এবং প্রযুক্তি কর্মীদের ভর্তির ক্ষেত্রেও এর গুরুত্বপূর্ণ ভূমিকা রয়েছে।

STEM-এ অন্তর্ভুক্তিকরণের জন্য কোনও বাঁধা-ধরা বা সার্বজনীন নিয়ম নেই; বিশেষত, মনোবিজ্ঞান, সমাজবিজ্ঞান, অর্থনীতি এবং রাষ্ট্রবিজ্ঞানের মত সামাজিক বিজ্ঞান STEM-এর পাঠ্যক্রমের আওতায় পড়বে কিনা তা দেশ বিশেষে ভিন্ন হতে পারে। উদাহরণস্বরূপ বলা যেতে পারে - মার্কিন যুক্তরাষ্ট্রে সাধারণত ন্যাশনাল সায়েন্স ফাউন্ডেশন (NSF), চাকরি প্রার্থীদের জন্য শ্রম বিভাগের O\*Net অনলাইন ডেটাবেস, এবং হোমল্যান্ড সিকিউরিটি ডিপার্টমেন্টের মতো সংস্থাগুলি সংশ্লিষ্ট বিষয়গুলি পাঠ্যক্রমে অন্তর্ভুক্তিকরণের কাজ করে থাকে। অন্যদিকে, ব্রিটেনে সামাজিক বিজ্ঞানগুলিকে আলাদাভাবে শ্রেণীবদ্ধ করা হয়েছে। সেখানে সংশ্লিষ্ট বিষয়গুলিকে মানববিদ্যা ও কলাবিদ্যার সঙ্গে শ্রেণীবদ্ধ করা হয়েছে যেটি আবার সংক্ষিপ্ত আকারে HASS(মানবিক বিজ্ঞান, কলা এবং সামাজিক বিজ্ঞান) নামে পরিচিত। এটি ২০২০ সালে নাম বদলে SHAPE (সামাজিক বিজ্ঞান, মানবিক বিজ্ঞান এবং মানুষ এবং অর্থনীতির জন্য শিল্প) হিসাবে পরিচিতি লাভ করে। এছাড়াও, কিছু ক্ষেত্রে STEM-এর প্রতিরূপ হিসাবে HEAL (স্বাস্থ্য, শিক্ষা, প্রশাসন, এবং সাক্ষরতা) ব্যবহার করা হয়ে থাকে।

পরিভাষা
-------

### ইতিহাস

সেন্টার ফর দ্য অ্যাডভান্সমেন্ট অফ হিস্পানিক্স ইন সায়েন্স অ্যান্ড ইঞ্জিনিয়ারিং এডুকেশনের (CAHSEE) প্রতিষ্ঠাতা ও পরিচালক চার্লস ই ভেলা সহ বিভিন্ন শিক্ষাবিদগণ ১৯৯০-এর দশকের গোড়ার দিকে STEM সংক্ষিপ্ত রূপটি ব্যবহার করতে শুরু করেন যা পূর্বে NSF দ্বারা SMET হিসাবে পরিচিত ছিল।
**অরন্য চিরান** (জন্ম ২০ ডিসেম্বর) হলেন একজন বাংলাদেশি শিক্ষক, কবি ও সমাজসেবক। তিনি ক্ষুদ্র নৃ-গোষ্টী গারো জাতিসত্বার কবি ও গবেষক হিসেবেও পরিচিত। সমাজসেবায় বিশেষ অবদানের জন্য বাংলাদেশ সরকার তাকে ২০২৪ সালে বাংলাদেশের জাতীয় এবং সর্বোচ্চ বেসামরিক সম্মাননা স্বাধীনতা পুরস্কার প্রদান করে।

জীবনী
-----

অরন্য চিরান ময়মনসিংহ জেলার ধোবাউড়া উপজেলার দিঘলবাগ গ্রামে ২০ ডিসেম্বর জন্মগ্রহণ করেন। শিক্ষাজীবনে তিনি জাহাঙ্গীরনগর বিশ্ববিদ্যালয় থেকে সংস্কৃতিতে এমফিল ডিগ্রি লাভের পর একই বিশ্ববিদ্যালয়ে পিএইচডি গবেষণা করছেন। তিনি বৃহত্তর ময়মনসিংহের আদিবাসী সংগঠন ঐক্য পরিষদের মহাসচিব হিসেবেও দায়িত্ব পালন করছেন।

তথ্যসূত্র
---------

1. ↑  প্রতিবেদক, বিশেষ (১৫ মার্চ ২০২৪)। "স্বাধীনতা পুরস্কার পাচ্ছেন ১০ বিশিষ্টজন"। *প্রথম আলো*। সংগ্রহের তারিখ ১৭ মার্চ ২০২৪।
2. ↑  "ময়মনসিংহের তিন বিশিষ্টজন স্বাধীনতা পদকে ভূষিত"। *বহুমাত্রিক* (ইংরেজি ভাষায়)। সংগ্রহের তারিখ ১৭ মার্চ ২০২৪।
3. ↑  "মন্ত্রণালয় না থাকায় সমতলের আদিবাসীরা বঞ্চিত হচ্ছে : মেসবাহ কামাল"। *Protidiner Bangladesh*। সংগ্রহের তারিখ ১৭ মার্চ ২০২৪।
অন্য ব্যবহারের জন্য দামাট (দ্ব্যর্থতা নিরসন) দেখুন।
 সিলভার প্যাটার্ন ঢালাই র্যাপিয়ার গার্ড, ১৫৮০ থেকে ১৬০০ মধ্যবর্তিকালে
একটি ছুরি, ছোরা, তলোয়ার বা বেয়নেটের **দামাট** (কদাচিৎ একটি **বাট** বলা হয়) হলো এর হাতল, এতে একটি **গোপ্তা**, **কবজি** এবং **তরবারির হাতলের মাথা** থাকে। গোপ্তায় একটি ক্রুশসুরক্ষা বা সুরক্ষা আবরণ থাকতে পারে। গোপ্তায় বা **তরবারির হাতলের মাথা**র সাথে একটি **থোবা** সংযুক্ত করা যেতে পারে।

তরবারির হাতলের মাথা
-------------------

 ফিলিপাইন থেকে একটি *ভিসায়ান টেনেগ্রে* হর্ন হিল্ট, যা চাঁদে আবদ্ধ সমুদ্র সর্প দেবতা বাকুনাওয়াকে চিত্রিত করে।
**তরবারির হাতলের মাথা** ( অ্যাংলো-নরমান pomel "ছোট আপেল"  ) হাতলের শীর্ষে একটি বর্ধিত অংশ। এটি মূলত হাত থেকে তরবারি পিছলে যাওয়া প্রতিরোধ করার জন্য তৈরি। ইউরোপে ১১ শতকের কাছাকাছি থেকে ব্লেডের বিপরীত ওজনের জন্য যথেষ্ট ভারী ব্যবহার করা হয়।  এটি তলোয়ারটিকে ভারসাম্যের একটি বিন্দু দিয়েছে দামাট থেকে খুব বেশি দূরে নয় যা আরও অস্থির লড়াইয়ের শৈলীকৃত। তরবারির নকশা এবং তরবারি শৈলীর উপর নির্ভর করে, প্রতিপক্ষকে আঘাত করার জন্যও পোমেল ব্যবহার করা যেতে পারে (যেমন: মোরধাউ কৌশল ব্যবহার করে)।

**তরবারির হাতলের মাথা** বিভিন্ন আকারে আবির্ভূত হয়েছে, যার মধ্যে রয়েছে আবৃত গোলক, ক্রিসেন্ট, ডিস্ক, চাকা এবং পশু বা পাখির মাথা। এগুলি প্রায়শই খোদাই করা হয় বা বিভিন্ন নকশার সাথে জড়ো করা হয় এবং মাঝে মাঝে গিল্ট এবং গহনা দিয়ে আরূঢ় করা হয়। ইওয়ার্ট ওকেশট তার ব্লেড টাইপোলজির পাশাপাশি দাঁড়ানোর জন্য তার *দ্য সোর্ড ইন দ্য এজ অফ চিভালরি* (১৯৬৪) গ্রন্থে মধ্যযুগীয় তরবারির হাতলের মাথা ধরণগুলির শ্রেণিবিভাগের একটি পদ্ধতি চালু করেছিলেন।  ওকেশট তরবারির হাতলের মাথা প্রকারগুলিকে A–Z বড় অক্ষর দিয়ে গণনা করা হয়, উপপ্রকার গুলি সংখ্যা দ্বারা নির্দেশিত হয়।

তথ্যসূত্র
---------

1. ↑  
In Old French of an ornamental knob from the late 11th century, attested for the pommel of a sword in the late 12th century, of the pommel of a saddle in the mid-15th century.
Compare Middle Latin pomellum, pomellus "knob, boss" (12th century).
2. ↑  Loades, Mike (২০১০)। *Swords and Swordsmen*। Pen & Sword Books। আইএসবিএন 978-1-84884-133-8।
3. ↑  See also myarmoury.com for an online summary.
স্লোয়ান ডিজিটাল স্কাই সার্ভে ডেটা রিলিজ ৯ (ডিআর৯) কর্তৃক প্রকাশিত "টিওএন ৬১৮"-এর ছবি। ছবিতে আপাত-নক্ষত্রটি উজ্জ্বল হিসেবে দেখা যাচ্ছে, যার কেন্দ্র নীল-সাদা বিন্দু হিসেবে দেখা যাচ্ছে।
**টিওএন ৬১৮** একটি অত্যন্ত দূরবর্তী এবং অত্যন্ত উজ্জ্বল আপাত-নক্ষত্র; প্রযুক্তিগতভাবে একটি অতিউজ্জ্বল, বিস্তৃত-শোষণ রেখা, রেডিও-লাউড আপাত-নক্ষত্র যা উত্তর ছায়াপথ খুঁটির কেনিস ভেনাটিসি নক্ষত্রমন্ডলের কাছে অবস্থিত। টিওএন ৬১৮ বর্তমানে পর্যবেক্ষনীয় মহাবিশ্বে পাওয়া ৬৬ বিলিয়ন সৌরভরবিশিষ্ট সবচেয়ে বৃহৎ কৃষ্ণগহ্বর।

পর্যবেক্ষণমূলক ইতিহাস
---------------------

যেহেতু আপাত-নক্ষত্র ১৯৬৩ সাল পর্যন্ত স্বীকৃত ছিল না, এর প্রকৃতি অজানা ছিল যখন এটি প্রথম ১৯৫৭ সালে আকাশগঙ্গা থেকে দূরে অবস্থিত নীল তারার(প্রধানত শ্বেত বামন) একটি জরিপে দেখা গিয়েছিল। মেক্সিকোর টোনান্টজিন্টলা মানমন্দিরে ০.৭ মিটার শ্মিড নভোবীক্ষণ যন্ত্র দিয়ে তোলা ফটোগ্রাফিক প্লেটে এটিকে "নিশ্চিতভাবে বেগুনি" বলে মনে হয়েছিল এবং টোনান্টজিন্টলা ক্যাটালগে ৬১৮ নাম্বার হিসেবে তালিকাভুক্ত করা হয়েছিল।

১৯৭০ সালে বোলোনার একটি রেডিও জরিপে টিঅএন ৬১৮ থেকে রেডিও নির্গমন আবিষ্কার করা হয়, যা নির্দেশ করে যে এটি একটি আপাত-নক্ষত্র। মারি-হেলেন উলরিচ এরপর ম্যাকডোনাল্ড অবজারভেটরিতে টিওএন ৬১৮ এর আলোকিক বর্ণালী পর্যবেক্ষণ করেন যা একটি আপাত-নক্ষত্রের সাধারণ নির্গমন রেখা প্রদর্শন করে। রেখার রেডশিফট থেকে উলরিচ ধারণা করেন যে টিওএন ৬১৮ অনেক দূরে ছিল, এবং এটাই জানা সবচেয়ে উজ্জ্বল আপাত-নক্ষত্রগুলোর মধ্যে অন্যতম।

অতিবৃহৎ কৃষ্ণগহ্বর
------------------

একটি আপাত-নক্ষত্র হিসেবে, টিওএন ৬১৮ একটি ছায়াপথের কেন্দ্রে একটি অতিবৃহৎ কৃষ্ণগহ্বরের চারপাশে ঘূর্ণায়মান তীব্র গরম গ্যাসের একটি ডিস্ক বলে মনে করা হয়। আপাত-নক্ষত্র থেকে উৎপন্ন আলো ১০.৪ বিলিয়ন বছর পুরনো বলে অনুমান করা হয়। পার্শ্ববর্তী ছায়াপথ পৃথিবী থেকে দৃশ্যমান নয়, কারণ আপাত-নক্ষত্র নিজেই এটিকে ছাড়িয়ে যায়। -৩০.৭ মাত্রার একটি চরম মাত্রার মাধ্যমে, এটি ৪×১০৪০ ওয়াটের উজ্জ্বলতায় দীপ্তিমান, অথবা ১৪০ ট্রিলিয়ন সূর্যের সমান উজ্জ্বল, যা এটিকে জানা মহাবিশ্বের অন্যতম উজ্জ্বল বস্তু তে পরিণত করে।

ব্রড-লাইন অঞ্চলের আকার আপাত-নক্ষত্র বিকিরণের উজ্জ্বলতা থেকে নির্ণয় করা যেতে পারে। এই অঞ্চলের আকার এবং এটি যে গতি কে প্রদক্ষিণ করছে তা থেকে মহাকর্ষের সূত্র থেকে জানা যায় যে টিওএন ৬১৮-এ কৃষ্ণগহ্বরের ভর ৬৬ বিলিয়ন সৌরভরের সমান। এই উচ্চ ভরের সঙ্গে, টিওএন ৬১৮ অতিবৃহৎ কৃষ্ণগহ্বরের নতুন শ্রেণিবিভাগের মধ্যে পড়ে। এই ভরের কৃষ্ণগহ্বরের শোয়ার্জশিল্ড ব্যাসার্ধ ১,৩০০ AU(প্রায় ৩৯০ বিলিয়ন কিলোমিটার ব্যাস, নেপচুনের কক্ষপথের আকারের ৪০ গুণ বেশি)।

তথ্যসূত্র
---------

1. ↑  Silvertant, Martin (২০২০-০১-১৮)। "The largest object in the universe"। *Medium* (ইংরেজি ভাষায়)। সংগ্রহের তারিখ ২০২০-১০-১৫।
2. ↑  Ulrich, M.-H. (১৯৭৬-০৭-০১)। "Optical spectrum and redshifts of a quasar of extremely high intrinsic luminosity - B2 1225 + 31"। *The Astrophysical Journal Letters*। **207**: L73। ডিওআই:10.1086/182182।
**শিবাজী সাটম** (হিন্দি: शिवाजी साटम; জন্ম: ২১ এপ্রিল ১৯৫০) একজন ভারতীয় টেলিভিশন ও চলচ্চিত্র অভিনেতা৷ পেশায় তিনি ব্যাংক অফিসার হলেও, বহু হিন্দি ও মারাঠি চলচ্চিত্রে অভিনয় করেছেন৷ হিন্দিতে তার কিছু বিখ্যাত বলিউড চলচ্চিত্রের মধ্যে অন্যতম হলো "বাস্তব", "চায়না গেট", "গোলাম-ই-মোস্তফা", "নায়ক", "সুরিয়াভানশম", "হা তু তু"। মারাঠি চলচ্চিত্রে, "উত্তরায়ণ" চলচ্চিত্রের মাধ্যমে তিনি পরিচিতি লাভ করেন ৷ কিন্তু তিনি এর চেয়েও অধিক পরিচিতি লাভ করেন সনি টিভি চ্যানেলের অতি পরিচিত টিভি সিরিয়াল "সিআইডি"তে অভিনয়ের মাধ্যমে৷

প্রাথমিক জীবন
-------------

শিবাজী সাটম পদার্থবিজ্ঞান বিষয় নিয়ে স্নাতক পাশ করেন এবং পরবর্তীতে "ব্যাবসায় প্রশাসন" বিষয়ে ডিপ্লোমা করেন৷ এরপর তিনি "সেন্ট্রাল ব্যাংক অফ ইন্ডিয়া" তে প্রধান ক্যাশিয়ার পদে যুক্ত হন৷ ব্যাংকে ছুটির দিনগুলোতে তিনি থিয়েটারে সময় কাটাতে পচ্ছন্দ করতেন। "ইন্টার ব্যাংক স্টেজ কম্পিটিশন" এ প্রথম তার অভিনয়ের মেধা পরিচিতি পায়৷

চলচ্চিত্র
---------

* *চায়না গেট*
* *বাস্তব*
* *সুরিয়াভানসাম*

তথ্যসূত্র
---------

1. ↑  Dr. Vijayakar, Rajiv (মে ২০০২)। "Shivaji Satam: Awards boost your ego!"। *Rediff.com*। সংগ্রহের তারিখ ১৯ মার্চ ২০১৩।

বহিঃসংযোগ
---------


উইকিমিডিয়া কমন্সে **শিবাজী সাটম** সংক্রান্ত মিডিয়া রয়েছে।

* ইন্টারনেট মুভি ডেটাবেজে শিবাজী সাটম (ইংরেজি)
* 
* 
* 

| Awards for Shivaji Satam |
| --- |
| 
টেমপ্লেট:Indian Telly Award Best Lead Actor |
**কাতিলা বিনতে আবদিল উজ্জা** (আরবি: قتيلة بنت عبدالعزة) ছিলেন আবু বকরের প্রথম স্ত্রী।

কাতিলা বিনতে আবদিল উজ্জা মক্কার কুরাইশ বংশের আমির ইবনে লুয়াই গোত্রের সদস্য ছিলেন। :১৭৬ আবু বকরের সাথে তার বিবাহের ফলে আসমা ও আবদুল্লাহ নামে দুইজন সন্তান হয়। আবদুল্লাহ এর জন্মের কয়েকদিন আগে বা পরে আবু বকর তাকে তালাক দেন। এর পরেই আবু বকর ইসলাম গ্রহণ করেছিলেন কিন্তু কাতিলা মুশরিক থেকে গেল।:১৭৮

তাঁদের মেয়ে আসমা মক্কা থেকে হিজরত করার সাত বছর পরে কাতিলা তাকে দেখতে মদিনায় এসেছিলো। তিনি কিশমিশ, স্বচ্ছ মাখন এবং *কারাজ* (সন্ত গাছের এক প্রজাতির শুঁটি) উপহার নিয়ে এসেছিলেন। কিন্তু, আসমা তার ঘরের মধ্যে তার মাকে প্রবেশ করাননি বা উপহার গ্রহণ করেননি। তিনি আয়েশা (রা.) কে নবীজির নিকট এই বলে পাঠান যে, মায়ের হাদিয়া নেয়া যাবে কিনা? নবীজি বললেন, "তাকে ঘরে আসতে দাও এবং হাদিয়া গ্রহণ করো।":১৭৮

এ প্রসঙ্গে আল্লাহ তায়ালা সূরা মুমতাহিনার ৮ নং আয়াত অবতীর্ণ করেন:

> "দ্বীনের ব্যাপারে যারা তোমাদের বিরুদ্ধে যুদ্ধ করেনি এবং তোমাদেরকে স্বদেশ থেকে বহিস্কার করেনি তাদের প্রতি মহানুভবতা দেখাতে ও ন্যায়বিচার করতে আল্লাহ তোমাদেরকে নিষেধ করেন না। নিশ্চয় আল্লাহ্‌ ন্যায়পরায়ণদেরকে ভালবাসেন।"
> 
> — কুরআন ৬০:৮-৯

আরও দেখুন
---------

* সাহাবি

তথ্যসূত্র
---------

1. 1 2 3  "আবু বকরের পরিবার" (ইংরেজি ভাষায়)। অনলাইনে কুরআন অনুসন্ধান করুন। ২৭ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  মুহাম্মাদ ইবনে সাদ,'তাবাকাত' খন্ড ৮। বিউলি, এ। (১৯৯৫ সালে) অনুবাদ করেছেন।. 'মদীনার নারী'। লন্ডন: তা-হা পাবলিশার্স।

বহিঃসংযোগ
---------

* [*স্থায়ীভাবে অকার্যকর সংযোগ*]
* 
* http://www.jannah.org/sister/asma.html
**আপ্পন সমাচার** (হিন্দি: अपपन समाचार) হল শুধু মহিলাদের একটি গ্রামীণ সংবাদ নেটওয়ার্ক। এটি একটি পাক্ষিক গ্রামীণ সংবাদ চ্যানেল যা নারীদের একটি দল দ্বারা পরিচালিত হয়, যাদের অধিকাংশই প্রান্তিক দলিত, অন্যান্য অনগ্রসর শ্রেণী, মুশাহার (ইঁদুর খাওয়া সম্প্রদায়) এবং বিহারের মজঃফরপুর জেলার মুসলিম সম্প্রদায়।

এটি ২০০৭ সালের ৬ই ডিসেম্বর, মজঃফরপুরে চালু হয়েছিল। এটি পারু, সাহেবগঞ্জ, সারিয়া, মারওয়ান, কান্তি এবং প্রায় একশত গ্রামে সম্প্রচার করে।

এটি প্রতিষ্ঠা করেছিলেন সন্তোষ সারঙ্গ। তিনি "মিশন আই ইন্টারন্যাশনাল সার্ভিসেস" নামে একটি অছি বোর্ডের সভাপতি। আপ্পন সমাচার দলের মূল ব্যক্তিরা হলেন রিংকু কুমারী, অমৃতাঞ্জ ইন্দিওয়ার, সিদ্ধান্ত সারঙ্গ, রাজেশ কুমার, পিঙ্কি এবং খুশবু।

এই খবরের চ্যানেলের দলের কোন প্রথাগত প্রশিক্ষণ নেই, তাই তাঁরা কাজ করেই কাজ শেখেন। সময়ে সময়ে অছি বোর্ড "মিশন আই ইন্টারন্যাশনাল সার্ভিস" তাঁদের দক্ষতা জোরদার করার জন্য গ্রামীণ মিডিয়া কর্মশালা পরিচালনা করে। আপ্পন সমাচার বিভিন্ন সামাজিক সমস্যা যেমন কৃষকের সমস্যা, পরিবেশগত সমস্যা, সামাজিক কুফল, নারীর ক্ষমতায়ন, বাল্যবিবাহ, লিঙ্গ বৈষম্য, কন্যা ভ্রূণ হত্যা ইত্যাদির উপর মনোনিবেশ করে।

সংবাদ বুলেটিন স্ক্রীনিং বিনামূল্যে সম্প্রচার করা হয়। গ্রামবাসীরা সেখানে প্রজেক্টর বা সম্প্রদায়ের মাধ্যমে বহনযোগ্য টিভি সেটে খবর দেখে। তাঁদের দর্শক শহুরে এবং গ্রামীণ উভয়ই দলেই আছেন। জেলা সদরেও সংবাদ সম্প্রচার করা হয়েছে। মুখ্য সংবাদ হিন্দি এবং ভোজপুরি ও বাজিকা ভাষার স্থানীয় উপভাষায় তৈরি করা হয়।

চান্দকেওয়ারি গ্রামে চলমান স্বনির্ভর গোষ্ঠীর একটি প্রতিবেদনে গ্রামীণ ব্যাঙ্কের দুর্নীতি তুলে ধরা হয়েছে। এ প্রতিবেদনের পর ঘুষ ছাড়াই কেসিসি-তে (কিষাণ ক্রেডিট কার্ড) ঋণ বিতরণের প্রতিশ্রুতি দেন ব্যবস্থাপক। ২০০৮ সালের অক্টোবরে তাদের উদ্ভাবনী প্রচেষ্টার জন্য আপ্পন সমাচার সিএনএন-আইবিএন থেকে মর্যাদাপূর্ণ "নাগরিক সাংবাদিক পুরস্কার" পেয়েছে।

আরও দেখুন
---------

* ভারতে টেলিভিশন

তথ্যসূত্র
---------

1. ↑  Singh, Rajnish (৬ মার্চ ২০০৮)। "A news channel run exclusively by girls in Bihar"। Oneindia.in। সংগ্রহের তারিখ ১৬ নভেম্বর ২০১২।
2. ↑  "Women Reporters From India's Rural Heartland are not just Breaking News but also Stereotypes"। thebetterIndia.com। ১৪ জুলাই ২০১৫। সংগ্রহের তারিখ ২৫ অক্টোবর ২০২১।
3. ↑  Tewary, Amarnath (২১ ডিসেম্বর ২০০৭)। "The village women's news programme"। BBC News। সংগ্রহের তারিখ ১৬ নভেম্বর ২০১২।
4. ↑  Kumar, Ruchir (৭ মার্চ ২০০৮)। "When news is just around the corner"। *Hindustan Times*। ২৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১২।
5. ↑  Kumar, Sanjay (১৪ ফেব্রুয়ারি ২০১১)। "Revolution in a Bihar Village"। The Diplomat। সংগ্রহের তারিখ ১৬ নভেম্বর ২০১২।
6. ↑  ANI (২০১৫-১১-২২)। "Girls from 'Appan Samachar' make headlines in Bihar"। *Business Standard India*। সংগ্রহের তারিখ ২০১৯-০৩-১৯।
7. ↑  "On air, a new success story by rural girls"। hindustan times। ১ মার্চ ২০০৮। সংগ্রহের তারিখ ২৫ অক্টোবর ২০২১।

বহিঃসংযোগ
---------

* দাপ্তরিক ওয়েবসাইট
**নিকোলাই ভ্যাসিলিভিচ স্ক্লিফোসোভস্কি** ( রুশ: Николай Васильевич Склифосовский ) (6 April [পুরোনো শৈলীতে 25 March] 1836

```
   — 13 December [পুরোনো শৈলীতে 30 November] 1904
   ) মোল্ডাভিয়ান বংশোদ্ভূত একজন রাশিয়ান শল্যচিকিৎসক এবং শরীরতত্ত্ববিদ ছিলেন। তিনি দুবাসারী শহরের কাছে জন্মগ্রহণ করেন। এটি এখন ট্রান্সনিস্ট্রিয়াতে অবস্থিত। নিকোলাই ছিলেন সেন্ট পিটার্সবার্গ, কিয়েভ এবং মস্কোর মেডিসিনের অধ্যাপক। তিনি দেবিচিয়ে পোলে "ক্লিনিক্যাল টাউন" এর প্রতিষ্ঠাতা ছিলেন।
```

উত্তরাধিকার
-----------

 ট্রান্সনিস্ট্রিয়ার 2012 সালের স্ট্যাম্পে তরুণ স্ক্লিফোসভস্কি
*মস্কো ইন্সটিটিউট অফ ইমার্জেন্সি ফার্স্ট এইড* নামের এই সংস্থাটি সংক্ষেপে *স্কলিফ* নামেও পরিচিত। এটি ১৯২৩ সাল থেকে তার নাম বহন করে। 

১৮৭০ সালে, পিরোগভের সুপারিশে, আরেকজন বিশিষ্ট রাশিয়ান সার্জন, স্ক্লিফোসভস্কিকে কিইভ বিশ্ববিদ্যালয়ের সার্জারি বিভাগের প্রধান হিসেবে আমন্ত্রণ জানানো হয়েছিল। যাইহোক, তিনি কিয়েভে বেশি দিন থাকেননি: শীঘ্রই তিনি আবার যুদ্ধে যান, এবার ফ্রাঙ্কো-প্রুশিয়ান যুদ্ধের থিয়েটারে।

প্রায় ১০,০০০ আহত **নিকোলাই**i মাধ্যমে পাস. চিকিত্সক এবং নার্সরা, যাদের মধ্যে সার্জনের স্ত্রী সোফিয়া ওলেক্সান্দ্রিভনা ছিলেন, নিকোলাই ভ্যাসিলিভিচের শক্তিকে সমর্থন করেছিলেন মাঝে মাঝে আলাদা অপারেশনের মধ্যে তার মুখে কয়েক চুমুক ওয়াইন ঢেলে দিয়ে। 

২০০১ সালে ট্রান্সনিস্ট্রিয়ার সেন্ট্রাল ব্যাংক *প্রিডনেস্ট্রোভির অসামান্য ব্যক্তিদের* সম্মানে স্মারক মুদ্রার একটি সিরিজের অংশ হিসাবে আজকের ট্রান্সনিস্ট্রিয়ার এই নেটিভ সমন্বিত একটি রৌপ্য মুদ্রা তৈরি করার ব্যবস্থা করে।

তথ্যসূত্র
---------

1. ↑  "Склифосовский Николай Васильевич". *Летопись Московского университета* (in Russian). Retrieved 2024-01-29.
2. ↑  "Замовлення на вбивство губернатора та смерть дітей: полтавське життя хірурга Скліфосовського - ipoltavets.com"। আগস্ট ২৬, ২০২২।
আরও দেখুন: সরকারি বঙ্গবন্ধু কলেজ

**সরকারি বঙ্গবন্ধু কলেজ, ঢাকা** বাংলাদেশের রাজধানী ঢাকার মিরপুরে অবস্থিত অনার্স শ্রেণী পর্যন্ত একটি সরকারি কলেজ, যা শেখ মুজিবুর রহমানের নামে নামকরণ করা হয়েছে। এই কলেজটি বর্তমানে বাংলাদেশ জাতীয় বিশ্ববিদ্যালয়ের অধিভুক্ত একটি কলেজ। কলেজটি ১৯৯৪ সালে প্রতিষ্ঠা লাভ করে এবং ২০১৬ সালে জাতীয়করণ করা হয়, বর্তমানে কলেজের অধ্যক্ষের নাম প্রফেসর মোঃ আবদুর রহিম।

শিক্ষা কার্যক্রম
----------------

এই কলেজটি প্রতিষ্ঠার পর থেকে তাদের প্রাতিষ্ঠানিক শিক্ষা কার্যক্রম অব্যাহত রেখেছে ও এর পরিব্যপ্তি বৃদ্ধি করেছে। বর্তমানে কলেজটিতে এইচএসসি ও অনার্স কার্যক্রম চলছে।

এইচএসসি শ্রেণীর বিভাগ ও আসন সংখ্যা| শাখার নাম | মাধ্যম | আসন সংখ্যা | নুন্যতম জিপিএ | শাখা নির্বাচন |
| --- | --- | --- | --- | --- |
| বিজ্ঞান | বাংলা | ৩০০ | ৪.০০ | সকল শাখা |
| ব্যবসায় শিক্ষা | বাংলা | ৩৫০ | ৩.৫০ | ব্যবসায় শিক্ষা ও মানবিক |
| মানবিক | বাংলা | ৩০০ | ৩.৫০ | ব্যবসায় শিক্ষা ও মানবিক |

এছাড়াও অনার্স শ্রেণীতে তিনটি বিভাগ রয়েছে। সেগুলো হল:

* রাষ্ট্রবিজ্ঞান
* ব্যবস্থাপনা
* একাউন্টটিং

তথ্যসূত্র
---------

1. ↑  "Govt. Bangabandhu college - 6485: Details"। *www.nubd.info*। সংগ্রহের তারিখ ২০২১-১০-২৩।
মৌলভী **আব্দুল মুনিম চৌধুরী** একজন ভারতীয় বাঙালি রাজনীতিবিদ এবং ইসলামিক পণ্ডিত ছিলেন। তিনি করিমগঞ্জ দক্ষিণ আসন থেকে আসাম বিধানসভার প্রাক্তন দুই বারের সদস্য ছিলেন।

প্রারম্ভিক জীবন এবং পরিবার
--------------------------

চৌধুরী করিমগঞ্জের (তৎকালীন সিলেট জেলার অন্তর্গত) বাগবাড়ি গ্রামে চৌধুরীদের এক পণ্ডিত বাঙালি মুসলিম পরিবারে জন্মগ্রহণ করেন। তার পূর্বপুরুষরা হয় মুঘল আমলে আফগানিস্তানের ঘোর প্রদেশ থেকে স্থানান্তরিত হয়েছিলেন, অথবা সুফি সাধক শাহ জালালের ৩৬০ জন সঙ্গীর একজন শাহ উমর ইয়েমেনির বংশধর ছিলেন। চৌধুরীর প্রপিতামহ, নাজিব আলী চৌধুরী, একজন ইসলামী পন্ডিত ছিলেন যিনি সিলেট অঞ্চলের প্রথম আধুনিক মাদ্রাসা মদিনাতুল উলূম বাগবাড়ি প্রতিষ্ঠা করেছিলেন এবং তার দাদা গোলাম রব চৌধুরীও একজন ইসলামিক পণ্ডিত ছিলেন। চৌধুরী ইসলামী ঐতিহ্যে শিক্ষিত হন এবং মৌলভী উপাধি লাভ করেন।

তার দাদার বড় ভাই আবদুল হাই চৌধুরীর হাতে লেখা পাণ্ডুলিপি অনুসারে, পরিবারটি বাদাখশানের একজন সম্ভ্রান্ত ব্যক্তি গওহর খানের বংশধর। কথিত আছে যে খান তার সম্পদ তার ছোট ভাইকে দিয়েছিলেন এবং হিন্দুস্তানে একজন দাই হয়েছিলেন, তার সাথে মীর হুসেনের একটি হাতে লেখা পৈতৃক মুসাহাফ নিয়েছিলেন (১০৫৬ হি /১৬৪৭ খ্রিস্টাব্দের) মুহম্মদ ইউসুফ আলী দ্বারা গিল্ড করা হয়েছিল সম্রাট তাকে বর্তমান করিমগঞ্জ জেলার নিকটবর্তী কালীগঞ্জ গ্রামের কাছে জায়গীর প্রদান করেন।

কর্মজীবন
--------

১৯৪৮ সালে, চৌধুরী মদিনাতুল উলূম বাগবাড়ি মাদ্রাসায় প্রথম শায়খুল হাদিস (হাদিসের অধ্যাপক) নিযুক্ত হন।

তিনি ভারতীয় জাতীয় কংগ্রেস দলের সাথে যুক্ত ছিলেন। ১৯৬২ সালের আসাম বিধানসভা নির্বাচনে অংশগ্রহণ করার পর তিনি করিমগঞ্জ দক্ষিণ নির্বাচনী এলাকায় একটি আসন জিতেছিলেন।

তথ্যসূত্র
---------

1. ↑  "Assam Election Results, 1962"। Election Commission of India। সংগ্রহের তারিখ ১১ ফেব্রুয়ারি ২০২২।
2. ↑  Rahman, Md. Matiur; Bhuiya, Abdul Musabbir (২০০৯)। *Teaching of Arabic language in Barak Valley: a historical study (14th to 20th century)* (পিডিএফ)। Assam University। পৃষ্ঠা 59–60।
3. ↑  Laskar, Ali Haidar; Barbhuiya, Atiqur Rahman (২০১৯)। *Indigenous People of Barak Valley*। Notion Press। পৃষ্ঠা 86। আইএসবিএন 978-1-64678-800-2।
4. 1 2  Qasemi, Ataur Rahman (২০২১), Choudhury, Tajul, সম্পাদক, *একটি উজ্জল ইতিহাস*, Madinatul Uloom Bagbari উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Karimganj South (Assam) Assembly Constituency Elections"। *Elections.in*। সংগ্রহের তারিখ ৬ সেপ্টেম্বর ২০২২।
**কাবসা** (আরবি: كبسة *kabsah*) বা *makbūs/machbus* (مكبوس/مچبوس উপসাগরীয় উচ্চারণ: [mɑtʃˈbuːs]) একটি আরব মিশ্র চালের খাবার যা ইয়েমেন থেকে উদ্ভূত। এটি সাধারণত আরব উপদ্বীপের সমস্ত দেশে একটি জাতীয় খাবার হিসাবে বিবেচিত হয়। এটি দক্ষিণ ইরান এবং ফিলিস্তিনের গাজার মতো অঞ্চলেও পাওয়া যায়।

ব্যুৎপত্তি
----------

এই নামটি এসেছে *কাবাসা* (আরবি: كبس) শব্দ থেকে, আক্ষরিক অর্থে চাপ দেওয়া বা চেপে ধরা, রান্নায় ব্যবহৃত কৌশলটির প্রতি ইঙ্গিত করে যেখানে উপাদানগুলি সমস্ত একটি পাত্রে রান্না করা হয় (বা "চেপে")।[  ]

উপকরণ
-----

ফিলিস্তিনি কাবসা, এতে চাল, শাকসবজি এবং কিছু মশলা যোগ করা হয়েছে। এটি ভাজা চিকেনের সাথে পরিবেশন করা হয়।
এই খাবারগুলি, যার মধ্যে অনেক বৈচিত্র রয়েছে, সাধারণত চাল (সাধারণত বাসমতি), মাংস, শাকসবজি এবং মশলার মিশ্রণ দিয়ে তৈরি করা হয়।

প্রি-মিক্সড কাবসা মশলা এখন বিভিন্ন ব্র্যান্ড নামে পাওয়া যায়। এগুলো প্রস্তুতির সময় কমিয়ে দেয়, তবে ঐতিহ্যবাহী কাবসার থেকে আলাদা স্বাদ থাকতে পারে। কাবসায় ব্যবহৃত মশলা এর স্বাদের জন্য অনেকাংশে দায়ী; এগুলো সাধারণত কালো মরিচ, লবঙ্গ, এলাচ, জাফরান, দারুচিনি, কালো চুন, তেজপাতা এবং জায়ফল।

মশলার সাথে যে প্রধান উপাদানটি থাকে তা হল মাংস। ব্যবহৃত মাংস হয় সাধারণত মুরগি, ছাগল, ভেড়া, উট, গরুর মাংস, মাছ বা চিংড়ি। মুরগির *মাচবুতে*, একটি আস্ত মুরগি ব্যবহার করা হয়।[]

মশলা, চাল ও মাংস বাদাম, পাইন বাদাম, চিনাবাদাম, পেঁয়াজ এবং কিশমিশের সাথে বর্ধিত হতে পারে। খাবারটিকে *হাশু* (আরবি: حشو) দিয়ে সজ্জিত করা যেতে পারে এবং *দাক্কুস* (আরবি: دقّوس) এর সাথে গরম পরিবেশন করা হয়, যা ঘরে তৈরি আরবি টমেটো সস।[]

রান্নার পদ্ধতি
--------------

মান্ডি এই খাবারটি খাওয়ার অন্যতম জনপ্রিয় উপায়। এর উৎপত্তি ইয়েমেনের হাদরামাউত থেকে।
কাবসার মাংস বিভিন্নভাবে রান্না করা যায়। মাংস তৈরির একটি জনপ্রিয় উপায়কে বলা হয় *মান্ডি*। এই প্রাচীন কৌশলটি হাদরামাউত থেকে উদ্ভূত হয়েছে এবং এতে এক ধরনের মাটির চুলা রয়েছে যার মাধ্যমে মাংস মাটির গভীর গর্তে বারবিকিউ করা হয় যা মাংস রান্না করার সময় ঢেকে দেওয়া হয়। কাবসার জন্য মাংস প্রস্তুত এবং পরিবেশন করার আরেকটি উপায় হল *মাথবি*, যেখানে পোক্ত মাংস সমতল পাথরে ভাজা হয় যা জ্বলন্ত অঙ্গারের উপরে রাখা হয়। একটি তৃতীয় কৌশল হল *মদঘুট*, যা একটি প্রেসার কুকারে মাংস রান্না করার সাথে সম্পৃক্ত। এই সমস্ত কৌশল ইয়েমেন থেকে উদ্ভূত।

তথ্যসূত্র
---------

1. 1 2  Anissa Helou (৪ অক্টোবর ২০১৮)। *Feast: Food of the Islamic World*। আইএসবিএন 9781526605566।
2. ↑  "Al Kabsa - Traditional Rice dish"। *Food.com*। সংগ্রহের তারিখ ২৩ জুন ২০১২।
3. ↑  "How to Make Kabsa"। ১৭ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৩ জুন ২০১২।
4. 1 2  Anissa Helou (৪ অক্টোবর ২০১৮)। *Feast: Food of the Islamic World*। আইএসবিএন 9781526605566।
**আহমাদ ওয়াহিব** (৯ই নভেম্বর, ১৯৪২ - ৩১শে মার্চ, ১৯৭৩) ছিলেন একজন ইন্দোনেশীয় প্রগতিশীল ইসলামী চিন্তাবিদ। "পেরগোলাকান পেমিকিরান ইসলাম" (ইসলামী চিন্তার উত্থান-পতন) গ্রন্থটিতে তাঁর দিনলিপি থেকে তাঁর সংস্কারবাদী চিন্তাধারার প্রতিফলন ঘটে। জোহান এফেন্দি এবং ইসমেত নাসিরের মতো তাঁর সহযোগী প্রগতিশীল ইসলামী চিন্তাবিদদের দ্বারা এই গ্রন্থটি সম্পাদিত হয়। নিজের দিনলিপিতে, তিনি প্রচলিত ইসলামী রীতিনীতির অনমনীয়তা এবং পরম সত্যের ধারণার কঠোর সমালোচনা করেন এবং ধর্মীয় বিধিবিধানের আমূল পুনর্মূল্যায়নের পক্ষে যুক্তি উপস্থাপন করেন। তিনি মুক্তি আলীর নেতৃত্বে যোগ্যাকার্তা-ভিত্তিক প্রগতিশীল ইসলামী বুদ্ধিজীবী চক্র, ‘লিমিটেড গ্রুপ’-এর একজন সদস্য ছিলেন। সাউথ ক্যারোলাইনা বিশ্ববিদ্যালয় থেকে স্নাতকধারী ইন্দোনেশীয় বুদ্ধিজীবী ডগলাস ই. রামেজের সাথে একটি সাক্ষাৎকারে আহমাদ ওয়াহিবকে একজন বিপ্লবী ইসলামী চিন্তাবিদ হিসেবে উল্লেখ করা হয়েছে। তিনি মাত্র ৩০ বছর বয়সে ১৯৭৩ সালের ৩১শে মার্চ একটি সড়ক দুর্ঘটনায় মারা যান।

শৈশব ও প্রাথমিক জীবন
--------------------

ওয়াহিব মাদুরার একটি ধর্মপ্রাণ পরিবারে বেড়ে ওঠেন। মাদুরা হচ্ছে ইসলামিক গণসংগঠন নাহদলাতুল উলামার অন্যতম ঘাঁটি। তার বাবা ছিলেন একজন পেশন্ত্রেনের (ইসলামী শিক্ষালয়) নেতা এবং তার সম্প্রদায়ের মধ্যে ব্যাপকভাবে পরিচিত এক ব্যক্তিত্ব। যৌবনে, মুহাম্মদ আবদুহর সংস্কারবাদী এবং আধুনিক চিন্তাধারা ওয়াহিবকে অনুপ্রাণিত করেছিল। সে কারণে, ওয়াহিব তার ধর্মগুরু ও পূর্বপুরুষদের দ্বারা পূজনীয় মূর্তিগুলোকে প্রত্যাখ্যান করতে আগ্রহী হয়ে ওঠেন। মূর্তিপূজা মাদুরার লোক ঐতিহ্যের মধ্যে বেশ জনপ্রিয় ছিল, যেখানে বর্শা, ক্রিস (এক ধরনের ছুরি), এবং প্রিম্বন গ্রন্থের মতো বস্তুগুলিকে মহিমান্বিত করা হতো। এই বিষয়গুলো নিয়ে প্রতিবাদ করা ইসলামী মতাদর্শের প্রকৃতির মতো আরও বৃহৎ বিষয়গুলিতে ওয়াহিবের আগ্রহ জাগিয়ে তোলে।

কর্মতৎপরতা (আন্দোলন)
--------------------

ওয়াহিব ইন্দোনেশিয়ার ইয়োগিয়াকার্তার গাজা মাদা বিশ্ববিদ্যালয়ে উচ্চশিক্ষা গ্রহণ করেন এবং মুসলিম ছাত্র সংগঠন (এইচএমআই) এর মূল সদস্যদের মধ্যে সক্রিয় হয়ে ওঠেন। বুদ্ধিবৃত্তিক ও সাংস্কৃতিকভাবে সমৃদ্ধ শহর ইয়োগিয়াকার্তা তার বুদ্ধিবৃত্তিক বিকাশে গভীর প্রভাব ফেলেছিল। অর্থনৈতিক বিপর্যয়, ১৯৬৫ সালে ইন্দোনেশিয়ার কমিউনিস্ট পার্টির অভ্যুত্থান প্রচেষ্টার মতো রাজনৈতিক উত্তেজনা এবং পরবর্তী ১৯৬৫-১৯৬৬ সালে কমিউনিস্টদের বিরুদ্ধে গণহত্যা - এই অস্থির সময়ে বসবাস তাঁর বৌদ্ধিক দৃষ্টিভঙ্গিকে ব্যাপকভাবে প্রভাবিত করেছিল। এর ফলে ১৯৬৯ সালে, ইমাদউদ্দিন আবদুলরাহিমের মতো কেন্দ্রীয় ব্যক্তিত্বদের দ্বারা সমর্থিত সদস্যদের ভাগ করা ধর্মীয় চিন্তার দিক, কমিউনিজম বিরোধিতা এবং ধর্মীয় একচেটিয়া মতবাদ নিয়ে প্রশ্ন তুলে তিনি দিজোহান এফেন্দির সাথে এইচএমআই থেকে পদত্যাগ করেন। এইচএমআই থেকে তাঁর পদত্যাগ তাঁর ধর্মীয় দৃষ্টিভঙ্গিতে আমূল পুনর্বিবেচনার দিকে পরিচালিত করে। তিনি উপসংহারে আসেন যে, ধর্মীয় বহুত্ববাদের কোন বিকল্প নেই এবং তিনি মনে করেন যে, ওলামাদের অনমনীয়তা এবং ইসলামী ঐতিহ্যের মধ্যে পরমতাত্ত্বিক চিন্তাভাবনাকে মুক্ত করতে হবে।

তথ্যসূত্র
---------
কলের পানি
বিভিন্ন জলাশয় থেকে পানি কৃত্রিম উপায়ে তা পরিশোধন করার ফলে সেই পানি যখন নিরাপদে পান করার উপযোগী হয়ে ওঠে তখন তাকে বলা হয় **খাবার পানি *বা* পানযোগ্য পানি**। অধিকাংশ উন্নত দেশে গার্হস্থ্য ব্যবহারের জন্য এবং বিভিন্ন বাণিজ্যিক প্রতিষ্ঠানে যে পানি সরবরাহ করা হয় তা খাবার পানির গুণমান বজায় রেখেই করা হয়ে থাকে। যদিও সেই পানির অতি স্বল্পাংশই পান করা অথবা রন্ধন, ইত্যাদি কার্যে ব্যবহৃত হয়ে থাকে। কিন্তু বিশ্বের বহুলাংশেই যে পানি পানীয় হিসেবে ব্যবহৃত হয় তা ভীষণভাবেই পান করার পক্ষে অনুপযোগী এবং অস্বাস্থ্যকর। এই সমস্ত পানির মাধ্যমে নানাবিধ রোগসৃষ্টিকারী জীবাণু এবং ক্ষতিকারক পদার্থ মানবদেহে প্রবেশ করে এবং ফলস্বরূপ বহু মানুষ বিভিন্ন জলবাহিত রোগে আক্রান্ত হয়। সাধারণত স্থানীয় পৌরসংস্থা অথবা দেশের সরকার কর্তৃক যে জল সরবরাহ করা হয়ে থাকে তা পানীয় পানির উৎকর্ষ বজায় রাখে। সেই পানি যদি কৃষি অথবা অন্য কোন ক্ষেত্রেও ব্যবহৃত হয়ে থাকে তবুও গুণগত মানের কোন তারতম্য হয় না। এক্ষেত্রে একমাত্র ব্যতিক্রম চীন কারণ সেই দেশে খাবার পানির সরবরাহ বাধ্যতামূলক নয়।

আরও দেখুন
---------

* স্বাদু পানি
* পানি নিরাপত্তা
* পানি পরিশোধন

তথ্যসূত্র
---------

1. ↑  Ann C. Grandjean (আগস্ট ২০০৪)। "3"। *Water Requirements, Impinging Factors, and Recommended Intakes* (পিডিএফ)। World Health Organization। পৃষ্ঠা 25–34। ২০১৬-০২-২২ তারিখে মূল (pdf) থেকে আর্কাইভ করা।
2. ↑  *Exposure Factors Handbook: 2011 Edition* (পিডিএফ)। National Center for Environmental Assessment। সেপ্টেম্বর ২০১১। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ মে ২০১৫।

বহিঃসংযোগ
---------


উইকিবইয়ে এই বিষয়ের উপরে একটি বই রয়েছে: ***Drinking water***

উইকিমিডিয়া কমন্সে **পানযোগ্য পানি** সংক্রান্ত মিডিয়া রয়েছে।

উইকিভ্রমণে ***Water*** সম্পর্কিত ভ্রমণ নির্দেশিকা রয়েছে।

উইকিঅভিধানে ***পানযোগ্য পানি*** শব্দটি খুঁজুন।

***পানযোগ্য পানি***-এর জন্য স্কলিয়ার একটি বিষয় প্রোফাইল রয়েছে।

* U.S. Centers for Disease Control and Prevention (CDC) Healthy Water – Drinking Water One-stop resource for drinking water
* US Environmental Protection Agency – National drinking water program – General info, regulations & technical publications
* WHO – Water Sanitation and Health: drinking water quality
* International Water Association
* UNICEF State of the World's Children 2009  ওয়েব্যাক মেশিনে আর্কাইভকৃত ১৬ মার্চ ২০১১ তারিখে Full Report with Statistics

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
**বঙ্গীয় প্রজাস্বত্ব আইন ১৮৮৫** হল বঙ্গ সরকারের একটি আইন যা **ব্যাপক কৃষক বিদ্রোহের প্রতিক্রিয়ায় *জমিদার* প্রভু এবং তাদের প্রজাদের অধিকারকে সংজ্ঞায়িত করেছিল।**

পটভূমি
------

### অষ্টাদশ শতাব্দী

১৭৯৩ সালের চিরস্থায়ী বন্দোবস্ত জমিদারদের নিরঙ্কুশ অধিকার দিয়েছিল, যারা বংশগত জমির মালিক ছিলেন এবং এইভাবে শাসন করতেন, কিন্তু প্রজাদের অধিকার সংজ্ঞায়িত করা হয়নি। সময়ের সাথে সাথে ঊনবিংশ শতাব্দীতে জমির চাহিদা বৃদ্ধি পায় এবং প্রভুরা খাজনা ও জমির রাজস্ব বৃদ্ধি করে। রায়ত (প্রজা) প্রথাগত হারের বাইরে জমিদারি খাজনা বৃদ্ধি গ্রহণ করতে অস্বীকার করে।

এই সময়কালেও কম জমিদার আভিজাত্যের (চৌধুরী এবং তালুকদার) উত্থান দেখা যায়, যাদের অস্তিত্ব স্থায়ী বন্দোবস্ত আইনের অধীনে পড়েনি। *মধ্যস্বত্বরা*, যেমন তাদের বলা হত (আক্ষরিক অর্থে সাবিনফ্যুডেশন), প্রভুদের মতো উত্তরাধিকারের মাধ্যমে নয়, ক্রয়ের মাধ্যমে তাদের অধিকার পেয়েছিল। সরকার ব্যবস্থা করার চেষ্টা করেছে[] ১৮৫৯ সালে ভাড়া আইন প্রণয়ন হলেও মাধ্যমে এই শ্রেণীর সমস্যা রয়ে গেল।

### উনবিংশ শতাব্দী

পাবনায় এর মতো বিদ্রোহ ব্যাপক সমস্যার সৃষ্টি করেছিল[*স্পষ্টকরণ প্রয়োজন*] বেঙ্গল লেজিসলেটিভ কাউন্সিলের ভাড়া কমিশন তাই ১৮৮৫ সালের তৃতীয় আইন প্রণয়ন করে।

আরও দেখুন
---------

* ১৯৫০ সালের পূর্ববঙ্গ রাজ্য অধিগ্রহণ ও প্রজাস্বত্ব আইন
* এশিয়াটিক সোসাইটি অব বাংলাদেশ

তথ্যসূত্র
---------

1. ↑  "বঙ্গীয় প্রজাতন্ত্র আইন"। বাংলাপিডিয়া। সংগ্রহের তারিখ আগস্ট ২৮, ২০২২।
2. ↑  "১৮৮৫ সালের বঙ্গীয় প্রজাতন্ত্র আইন"। রংপুর.গভ.বিডি। সংগ্রহের তারিখ আগস্ট ২৮, ২০২২।

বহিঃসংযোগ
---------

* Archive.org এ আইনের সম্পূর্ণ পাঠ্য
**লবণাক্ত জল** (সাধারণত **নোনা পানি** হিসাবে পরিচিত) এমন পানি, যাতে দ্রবীভূত লবণের উচ্চ ঘনত্ব (প্রধানত সোডিয়াম ক্লোরাইড) থাকে। ইউনাইটেড স্টেটস জিওলজিক্যাল সার্ভের (ইউএসজিএস) লবণাক্ততার স্কেলে, লবণাক্ত পানিরলবণাক্ততা ঈষৎনোনা জলের চেয়ে বেশি, তবে ব্রাইনের চেয়ে কম। লবণের ঘনত্ব সাধারণত প্রতি-হাজার অঙ্কানুপাত (পারমিল, ‰) ও প্রতি-মিলিয়ন অঙ্কানুপাত (পিপিএম) হিসাবে প্রকাশ করা হয়। ইউএসজিএস লবণাক্ততা স্কেল লবণাক্ত পানির তিনটি স্তরকে সংজ্ঞায়িত করে। সামান্য লবণাক্ত পানি, যাতে লবণের ঘনত্ব ১,০০০ থেকে ৩,০০০ পিপিএম (০.১-০.৩%); মাঝারি লবণাক্ত পানি, যাতে ৩,০০০ থেকে ১০,০০০ পিপিএম (০.৩-১%); এবং উচ্চ লবণাক্ত পানি, যাতে ১০,০০০ থেকে ৩৫,০০০ পিপিএম (১-৩.৫%)। সমুদ্রের পানির লবণাক্ততা প্রায় ৩৫,০০০ পিপিএম, প্রতি এক লিটার (বা কিলোগ্রাম) পানি ৩৫ গ্রাম লবণের সমতুল্য। সম্পৃক্ততার স্তর শুধুমাত্র নামমাত্র পানির তাপমাত্রার উপর নির্ভরশীল। ২০° সেলসিয়াসে (৬৮°এফ) এক লিটার পানিতে প্রায় ৩৫৭ গ্রাম লবণ দ্রবীভূত হতে পারে, যার ঘনত্ব ২৬.৩% ডব্লিউ/ডব্লিউ। ফুটন্ত অবস্থায় (১০০° সেলসিয়াস (২১২ °ফ)) এক লিটার পানিতে ৩৯১ গ্রাম লবণ দ্রবীভূত করা যায়, যার ঘনত্ব ২৮.১% ডব্লিউ/ডব্লিউ।

তথ্যসূত্র
---------

1. ↑  "Sodium Chloride MSDS"। *Sigma Aldrich*। ২০০৪। ২০২১-০২-০৯ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পিনডিদা** বাংলা সাহিত্যের একটি জনপ্রিয় কাল্পনিক চরিত্র যার সৃষ্টিকর্তা বাঙালী সাহিত্যিক আশুতোষ মুখোপাধ্যায়। পিনডিদার বেশিরভাগ গল্প শুকতারা ও কিশোর ভারতী পত্রিকায় প্রকাশিত হয়েছে।

চরিত্র
------

পিনডিদা একজন গল্পবাগীশ দাদা। জানা যায় তার আসল নাম প্রদীপ নারায়ণ দত্ত সংক্ষেপে পি.এন.ডি, পাড়ায় পিনডিদা নামে পরিচিত। তিনি নাকি ব্রাজিল দলের ফুটবলার ছিলেন। বর্তমানে বর্ধমানে থাকেন। হাঁটুর মালাইচাকি ভেঙে ফুটবল থেকে রিটায়ার করে ব্রাজিল ছেড়ে দেশে ফেরেন পিনডিদা। সেখানে তার পাঁচ শাগরেদ সোনা, কার্তিক, চটপটি, হাবুল এবং কেবলু পিনডিদার বিরাট ভক্ত। আড্ডার ফাঁকে পিনডিদা ব্রাজিলের বিচিত্র অভিজ্ঞতার গল্প করেন। মাঝে মাঝে পিনডিদা ও তার ভক্তরা জড়িয়ে পড়েছে রোমাঞ্চকর সব অ্যাডভেঞ্চারে এবং প্রতিবারই নেতার ভূমিকায় সকলকে উদ্ধার করেছে পিনডিদা। তিনি প্রায়শই শাগরেদদের বুদ্ধির খেলায় ফাঁসাতেন আর বাজি ধরতেন।

তথ্যসূত্র
---------

1. ↑  "পিনডিদা সমগ্র - আশুতোষ মুখোপাধ্যায়"। *baatighar.com* (ইংরেজি ভাষায়)। সংগ্রহের তারিখ ২০২৩-০১-১৪।
2. ↑  "বাংলা সমসাময়িক" (পিডিএফ)। সংগ্রহের তারিখ ২৫ জুন ২০১৯। [*স্থায়ীভাবে অকার্যকর সংযোগ*]
3. ↑  Mazumder, krishanu। "ফেসবুকে বাঙালি বিপুল অধৈর্য! কারণ খুঁজতে গেলেই বিপদ"। *ebela.in* (ইংরেজি ভাষায়)। সংগ্রহের তারিখ ২০১৯-০৬-২৫।
4. ↑  "SHARADIYA KISHORE BHARATI 1425"। সংগ্রহের তারিখ ২৫ জুন ২০১৯।
গ্রীনল্যান্ডে ধর্ম(২০১০)

  প্রটেস্টান্ট (৯৫.৫%)  ক্যাথলিক (০.২%)  অন্যান্য খ্রিস্টান (০.৮%)  ইনুইট আধ্যাত্মিক বিশ্বাসী (০.৮%)  অজ্ঞেয়বাদী (২.৩%)  নাস্তিক (০.২%)  বাহাই ও অন্যান্য ধর্ম (০.৬%)

গ্রিনল্যান্ডের জনসংখ্যার অধিকাংশই খ্রিস্টান এবং তারা চার্চ অফ গ্রিনল্যান্ডের মাধ্যমে ডেনমার্কের চার্চের সাথে যুক্ত। এখানকার খ্রিস্টানরা জাতিগত শ্রেণিবিভাগে প্রোটেস্ট্যান্ট এবং অভিযোজনে লুথারান। ডেনমার্কের চার্চ হল ডেনমার্কের সংবিধানের মাধ্যমে প্রতিষ্ঠিত চার্চ এবং এটি ফ্যারো দ্বীপপুঞ্জ বাদে ডেনমার্কের সকল রাজ্যের ক্ষেত্রে প্রযোজ্য। কারণ ২০০৭ সালে চার্চ অফ দ্য ফ্যারো আইল্যান্ড স্বাধীন হয়েছিল৷ কিন্তু প্রথাগত ইনুইট আধ্যাত্মিক বিশ্বাস গ্রিনল্যান্ডের অনেক প্রত্যন্ত সম্প্রদায়ের মধ্যে দৃঢ় রয়েছে। ২০১৩ সালের হিসাব মতে গ্রীনল্যান্ডে মাত্র একজন লেবাননী মুসলিম বসবাস করেন।

ইসলাম
-----

২০১৩ সাল পর্যন্ত গ্রীনল্যান্ডে বসবাসকারী একমাত্র পরিচিত মুসলিম হলেন লেবাননের নাগরিক ওয়াসাম আজাকির। তিনি নুকে থাকেন এবং সেখানে তিনি একটি রেস্তোরাঁ চালান।  ২০২১ -২০২২ এর মধ্যে শ্রীলঙ্কা থেকে কয়েকজন মুসলমান নুক এবং ইলুসিট বিমানবন্দর প্রকল্পে কাজের জন্য গ্রীনল্যান্ডে এসেছেন। এছাড়া সরকারি হিসাব মতে গ্রীনল্যান্ডে আর কোনো মুসলিম নেই।

ইনুইট আধ্যাত্মিক বিশ্বাস
------------------------

নৃতাত্ত্বিকভাবে গ্রীনল্যান্ডের জনসংখ্যার ৮০% ইনুইট এবং ডেনিশের সাথে মিশ্র বিভক্ত। বলা হয় যে, ইনুইট জনসংখ্যা সাইবেরিয়ানদের বংশোদ্ভূত, যারা এই দ্বীপে এশিয়া ও উত্তর আমেরিকায় থেকে পাড়ি জমায়। খ্রিস্টান ধর্ম আগমনের ফলে এদের সংখ্যা হ্রাস পায় এবং বর্তমান ১% এরও কম বাসিন্দা ইনুইট আধ্যাত্মিক বিশ্বাসের অনুশীলন করে।

খ্রিস্টান ধর্ম
--------------

গ্রীনল্যান্ডের বেশিরভাগ খ্রিস্টান প্রটেস্টান্টোর লুথারানিজম শাখার অনুসারী। এছাড়াও ব্যাপ্টিস্ট, মরমন, রোমান ক্যাথলিক, যিহোবার এবং সেভেন্থ-ডে অ্যাডভেন্টিস্টদের ছোট একটি সম্প্রদায় রয়েছে।প্রথম ১০০০ সালে খ্রিস্টধর্ম গ্রীনল্যান্ডে আনা হয়। তখন নর্স সিতে একদল বসতি স্থাপনকারী ইউরোপ থেকে খ্রিস্টানধর্ম নিয়ে আসে। এরপর ডেনমার্কের অধীনে ব্যাপকভাবে ধর্মান্তর শুরু হয়। ১৮১৪ সালে নরওয়ে এবং ডেনমার্ক আলাদা হয়ে গেলে গ্রিনল্যান্ড ডেনমার্কের অধীনে থাকে। বর্তমান সেখানে ডেনমার্কের চার্চ দেশের প্রধান ধর্মীয় পছন্দ হলেও স্বায়ত্তশাসনের একটি ডিগ্রিসহ নিজস্ব বিশপ, ১৯টি প্যারিশ, ৩টি ডিনারি, ৪০টি গীর্জা বা চ্যাপেল এবং ২৫ জন ভিকার বা পুরোহিত রয়েছে।

তথ্যসূত্র
---------

1. ↑  "Greenland, Religion and Social Profile | National Profiles | International Data"। *Thearda.com*। ২০০৯-০৬-২১। ২০১৭-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৬-০৬-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Table: Christian Population as Percentages of Total Population by Country"। ১৯ ডিসেম্বর ২০১১। ১১ মে ২০১৭ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  "The only Muslim in Greenland who fasts for 21 hours"। *The Jazba Blog*। ৮ আগস্ট ২০১১। ১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০২০।
4. ↑  Malcolm (১১ আগস্ট ২০১৩)। "Greenland's sole Muslim resident fasts 21 hours"। *IceNews*। সংগ্রহের তারিখ ২৬ জানুয়ারি ২০২০।
5. ↑  "Inuit Religion"। *Sacred-texts.com*। সংগ্রহের তারিখ ১৮ জুন ২০১৬।
6. ↑  "Greenland Religion Facts & Stats"। *www.nationmaster.com*। সংগ্রহের তারিখ ২০২২-১১-০৩।